Poškonių akmuo
54°15′37″š. pl. 25°36′35″r. ilg.﻿ / ﻿54.260157°š. pl. 25.609697°r. ilg.﻿ / 54.260157; 25.609697 Poškonių akmuo – stambus riedulys Šalčininkų rajone, Poškonių seniūnijoje, Dieveniškių istoriniame regioniniame parke, 8 km į šiaurę nuo Dieveniškių. Riedulys slūgso kelių  104  Šalčininkai–Dieveniškės–Krakūnai  ir  3928  Lastaučikai–Poškonys  kryžkelėje, Lastaučikų kaime, 1 km į pietvakarius nuo Poškonių, tarnauja kaimo riboženkliu (prie jo iš dviejų pusių pritvirtintos lentos su įrašu „Poškonys“). Poškonių akmuo yra geologinis gamtos paveldo objektas, paskelbtas valstybės saugomu LR aplinkos ministro 2015 m. sausio 9 d. įsakymu Nr. D1-19.